Amhareg

Amhareg yw iaith yr Amhariaid, grŵp ethnig mwyaf Ethiopia, ac iaith swyddogol y wlad honno. Mae hi'n iaith Semitaidd yn y teulu ieithyddol Affro-Asiaidd. Mae tua 27,000,000 o bobl yn siarad yr iaith, a'r rhan fwyaf ohonynt yn byw yn Ethiopia. Credir fod tua 7-15 miliwn o bobl eraill yn siarad Amhareg fel ail iaith a'r tu allan i Ethiopia. Mae rhai Rastaffariaid yn siarad yr iaith hefyd.

Mae'r iaith Amhareg yn deillio o'r iaith Ethiopeg (Ge'ez), iaith litwrgaidd hynafol Eglwys Ethiopia. Er ei bod yn iaith Semitaidd o ran gramadeg mae'r Amhareg yn cynnwys nifer fawr o eiriau benthyg o'r ieithoedd Cwshitig brodorol a siaredid yn Ethiopia a rhannau o'r Swdan ac aradaloedd eraill yng Nghorn Affrica yn y gorffennol.

 Geiriaduron 
 Amsalu Aklilu, English-Amharic dictionary (Oxford University Press, 1973)
 Baeteman, J., Dictionnaire amarigna-français (Diré-Daoua, 1929)
 Kane, Thomas L., Amharic-English Dictionary, 2 gyf. (Wiesbaden: Otto Harrassowitz, 1990)
 Leslau, Wolf,  Concise Amharic Dictionary (Berkeley a Los Angeles: University of California Press, 1976)

Categori:Ieithoedd Ethiopia
Categori:Ieithoedd Semitaidd
Categori:Ieithoedd Swdan